钦定古今图书集成/明伦汇编/氏族典/第081卷 > 吴悌
## 钦定古今图书集成/明伦汇编/氏族典/第081卷 > 吴悌

按《明外史吴悌传》：“悌字思诚，金谿人。嘉靖十一年进
士。除乐安知县，调繁宣城，征授御史。十六年，应天府
进试录，考官评语失书名，诸生答策多讥时政。帝怒，
逮考官，停举子会试。悌为举子求宽，坐下诏狱。寻得
释，出视两淮盐政，引疾归。还朝，按河南，伊王惮之，严
嵩擅政，悌恶之，引疾家居垂二十年。嵩败，起故官，累”
迁至南京大理卿。隆庆元年就迁刑部侍郎。明年卒。
万历中，赠礼部尚书，谥“文庄。”学者称“疏山先生。”